nibzard/narodne-novine-full-text-markdown huggingface dataset:
## Rješenje Ustavnog suda Republike Hrvatske broj U-III-48/1992. od 8. srpnja 1992.

### NN 45/1992 (20.7.1992.), Rješenje Ustavnog suda Republike Hrvatske broj U-III-48/1992. od 8. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 8. srpnja 1992. godine,
donio je

## RJEŠENJE

1. Odbacuje se ustavna tužba R. F. iz Novog Zelanda, podnesena po M.
Š., sestri R. F., u povodu presude Upravnog suda Republike Hrvatske, br.
Us-3095/1990-8 od 12. prosinca 1991. godine.

2. Ovo rješenje objavit će se u "Narodnim novinama".

Obrazloženje

M. Š. iz Kučišća podnijela je Ustavnom sudu Republike Hrvatske, u ime
svoje sestre R. F. iz Novog Zelanda, ustavnu tužbu u povodu presude Upravnog
suda Republike Hrvatske, br. Us-3095/1990-8 od 12. prosinca 1990. godine.
Tom je presudom odbijena tužba R. F., zastupane po punomoćniku F. M., protiv
rješenja Republičkog sekretarijata za pravosuđe i upravu, Uprave za imovinsko
pravne odnose, radi poništenja rješenja o eksproprijaciji. Sud je zatražio
od M. Š. da dostavi punomoć svoje sestre R. F., da u njeno ime podnese
Ustavnom sudu Republike Hrvatske ustavnu tužbu u povodu navedene presude
Upravnog suda Republike Hrvatske. S tim u svezi Sud je M. Š. odredio rok
od 30 dana za dostavu punomoći uz napomenu da će ukoliko u navedenom roku
tu punomoć ne dostavi, ustavnu tužbu, kao nedopuštenu, odbaciti. Budući
M. Š. ni nakon proteka roka od dva mjeseca nije Ustavnom sudu Republike
Hrvatske dostavila spomenutu punomoć, Sud je temeljem članka 26. Ustavnog
zakona o Ustavnom sudu Republike Hrvatske ("Narodne novine",
br. 13/91), ustavnu tužbu kao nedopuštenu odbacio. Naime, prema članku
28. Ustavnog zakona o Ustavnom sudu Republike Hrvatske, ustavnu tužbu podnosi
osoba koja smatra da joj je odlukom sudbene, upravne vlasti ili drugog
tijela koje ima javne ovlasti povrijedilo jedno od Ustavnom utvrđenih sloboda
i prava. Stoga se ustavna tužba podnosi osobno ili putem punomoćnika koji
mora imati urednu punomoć osobe u čije ime podnosi ustavnu tužbu.

Kako u konkretnom slučaju M. Š. nije u određenom roku pridonijela spomenutu
punomoć, Sud je donio rješenje kao u izreci.

Broj : U-III-48/1992.

Zagreb, 8. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 45/1992-1171
## Rješenje Ustavnog suda Republike Hrvatske broj U-VII-200/1992. od 17. srpnja 1992.

### NN 45/1992 (20.7.1992.), Rješenje Ustavnog suda Republike Hrvatske broj U-VII-200/1992. od 17. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 17. srpnja 1992. godine,
donio je

## RJEŠENJE

1. Odbacuje se žalba Hrvatske stranke prava, podnesena protiv rješenja
Izborne komisije Republike Hrvatske, Klasa: 013-03/92-01/05, Ur. broj:
56605-92-PZ-14 od 10. srpnja 1992. godine.

2. Ovo rješenje objavit će se u "Narodnim novinama".

Obrazloženje

Protiv rješenja Izborne komisije Republike Hrvatske, kojim su odbijeni
prigovori Ivana Šilovića protiv rješenja Izborne komisije Izborne jedinice
br. XXII od 7. srpnja 1992. godine, broj 2141-01-92-1 i rješenja od 8.
srpnja 1992. godine broj 2141-01-92-3, žalbu Ustavnom sudu Republike Hrvatske
podnijela je Hrvatska stranka prava. Žalba nije dopuštena. Naime, krug
osoba ovlaštenih za podnošenje prigovora zbog nepravilnosti u postupku
kandidiranja iz članka 54. Zakona o izborima zastupnika u Sabor Republike
Hrvatske, nije identičan krugu osoba ovlaštenih za podnošenje žalbe Ustavnom
sudu Republike Hrvatske iz članka 57. stavak 1. Zakona. Prema članku 54.
stavku 1. Zakona, prigovor zbog nepravilnosti u postupku kandidiranja može
podnijeti politička stranka, dvije ili više političkih stranaka odnosno
birači koji su predložili kandidata za zastupnika, kao i kandidati za zastupnike.
Prema odredbi članka 57. stavak 1. Zakona o izborima zastupnika u Sabor
Republike Hrvatske,("Narodne novine". br. 22/92), protiv rješenja
Izborne komisije Republike Hrvatske podnositelji prigovora, kao i kandidat
za zastupnika koji je nezadovoljan takvom odlukom, imaju pravo žalbe Ustavnom
sudu Republike Hrvatske. U konkretnom slučaju, a u smislu navedene odredbe
Zakona, osoba ovlaštena za podnošenje žalbe Ustavnom sudu Republike Hrvatske
je samo Ivan Šilović, podnositelj prigovora i ujedno kandidat za zastupnika
ako je nezadovoljan odlukom Izborne komisije Republike Hrvatske. Budući
je žalbu Ustavnom sudu Republike Hrvatske podnijela Hrvatska stranka prava,
a ne podnositelj prigovora kako je to propisano citiranom odredbom Zakona.
Ustavni je sud Republike Hrvatske temeljem članka 57. Zakona o izborima
zastupnika u Sabor Republike Hrvatske žalbu odbacio kao nedopuštenu. Stavak
2. izreke ovog rješenja temelji se na odredbi članka 20. Ustavnog zakona
o Ustavnom sudu Republike Hrvatske ("Narodne novine", br. 13/91):

Broj: U-VII-200/1992.

Zagreb, 17. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 45/1992-1172
## Naredba o znaku proizvodača

### NN 45/1992 (20.7.1992.), Naredba o znaku proizvodača

# REPUBLIČKI ZAVOD ZA NORMIZACIJU I MJERITELJSTVO

Temeljem članka 21. stavak 1. Zakona o kontroli predmeta od dragocjenih
metala ("Službeni list SFRJ", br. 59/81, 59/86 i 20/89) i Zakona
o preuzimanju Zakona o kontroli predmeta od dragocjenih metala koji se
u Republici Hrvatskoj primjenjuje kao republički zakon ("Narodne novine",
br. 53/91), direktor Republičkog zavoda za normizaciju i mjeriteljstvo,
donosi

## NAREDBU

### o znaku proizvodača

1. Ovom Naredbom propisuje se znak proizvodača, kojim mora biti obilježen
predmet od plemenite kovine (slitine) proizveden u Republici Hrvatskoj.

2. Republički zavod za normizaciju i mjeriteljstvo (u daljnjem tekstu:
Zavod) neće primati na ispitivanje i žigosanje predmete od plemenitih kovina
(slitina) izrađene u Republici Hrvatskoj na kojima nije utisnut znak proizvodača.

3. Matrice proizvodača i otisak žiga znaka proizvodača čuva Zavod.

4. Znak proizvodača izrađuje se u obliku žiga i sastoji se od broja
urezanog unutar jednog od petnaest oblika znakova.

5. U određeni oblik znaka unose se brojevi od 01 do 99. Iza brojeva
06, 08, 09, 60, 66, 68, 69, 80, 86, 89, 80, 96, 98 i 99 stavlja se točka.

6. Oblici znaka proizvodača su slijedeći:

1) I II III IV V VI VII VIII IX X XI XII XIII XIV XV

2) Svaki oblik znaka proizvodača iz stavka 2. ove točke označen je rimskim
brojevima od jedan do petnaest.

3) Osnovni oblik znaka proizvodača je pravokutnik veličine 1,25 mm x
0,8 mm. Drugi oblici izvedeni su od osnovnog oblika znaka proizvodača.

7. Na predmet od plemenite kovine može se utisnuti samo jedan, znak
proizvodača.

8. Proizvodač predmeta od plemenitih kovina mora o prestanku proizvodnje
predmeta od plemenitih kovina obavijestiti Zavod i vratiti žig znaka proizvodača.

9. Danom stupanja na snagu ove Naredbe prestaje vrijediti Naredba o
obliku znaka proizvodača ("Služeni list SFRJ", br. 30/82 i 68/82).

10. Proizvodači su dužni zatražiti zamjenu žiga u roku od mjesec dana
od dana stupanja na snagu ove Naredbe. Žig znaka proizvodaća izdat do stupanja
na snagu ove Naredbe vrijedi do izdavanja žiga u smislu odredaba ove Naredbe.

Proizvođač koji nije zatražio zamjenu žiga u roku od mjesec dana od
dana stupanja na snagu ove Naredbe, ne smije koristiti nakon tog roka žig
izdat do stupanja na snagu ove Naredbe.

11. Ova Naredba stupajna snagu osmoga dana od dana objave u "Narodnim
novinama".

Klasa: 023-01/92-01/04

Urbroj: 533-04/92-1

Zagreb, 19. lipnja 1992.

Direktor

**Aleksandar Čaklović, dlpl. ing., v. r.**

Naredba, NN 45/1992-1175
## Naredba o izmjeni i dopuni Naredbe o rokovima u kojima se vrše periodični pregledi etalona i mjerila

### NN 45/1992 (20.7.1992.), Naredba o izmjeni i dopuni Naredbe o rokovima u kojima se vrše periodični pregledi etalona i mjerila

# REPUBLIČKI ZAVOD ZA NORMIZACIJU I MJERITELJSTVO

Na osnovi članka 26. stavak 2. i članka 41. stavak 1. Zakona o mjernim
jedinicama i mjerilima ("Službeni list SFRJ", br. 9/84, 59/86,
20/89) i Zakona o preuzimanju Zakona o mjernim jedinicama i mjerilima,
koji se u Republici Hrvatskoj primjenjuje kao republički zakon ("Narodne
novine", br. 53/91), direktor Republičkog Zavoda za normizaciju i
mjeriteljstvo donosi

## NAREDBU

### o izmjeni i dopuni Naredbe o rokovima u kojima se vrše periodični pregledi etalona i mjerila

1. U Naredbi o rokovima u kojima se vrše periodični pregledi etalona
i mjerila ("Službeni list SFRJ", br. 26/84, 10/89, 42/91 i "Narodne
novine", br. 22/92) u točki 3., 3), d) brišu se alineje 5. i 6. i
dodaju se oznake d2) i d3) koje glase: - d2) za turbinske plinomjere -
s trajno podmazivanim ležajevima 8 godina - s podmazivanjem kapaciteta
G 40 - G 2500 dvanaest godina - s podmazivanjem kapaciteta G 4000 i veći
šesnaest godina - d3) za plinomjere s rotirajućim klipovima svih tipova
i kapaciteta šesnaest godina.

2. U točki 3., 3) oznake g) i g1) postaju oznake d) i d1).

3. Ova Naredba stupa na snagu osmoga dana od dana objave u "Narodnim
novinama".

Klasa: 383-02/92-01/09

Urbroj: 533-04-92-2

U Zagrebu, 24. lipnja 1992.

Direktor

**Aleksandar Čaklović, dip. ing., v. r.**

Naredba, NN 45/1992-1177
## Odluka o izmjeni Odluke o visini naknade za vađenje pijeska, šljunka i kamena u 1992. godini

### NN 45/1992 (20.7.1992.), Odluka o izmjeni Odluke o visini naknade za vađenje pijeska, šljunka i kamena u 1992. godini

# JAVNO VODOPRIVREDNO PODUZEĆE "HRVATSKA VODOPRIVREDA"

Na temelju članka 136. stavak 2. Zakona o vodama ("Narodne novine",
broj 53/90) Upravni odbor Javnog vodoprivrednog poduzeća "Hrvatska
vodoprivreda" na 13. sjednici održanoj 23. lipnja 1992. godine donio
je

## ODLUKU

### o izmjeni Odluke o visini naknade za vađenje pijeska, šljunka i kamena u 1992. godini

I.

U Odluci o visini naknade za vađenje pijeska, šljunka i kamena u 1992.
godini ("Narodne novine", broj 11/92. od 3. ožujka 1992. gođine
u točki lI, riječi "25 dinara" i "45 dinara" zamjenjuju
se riječima "10%" od prodajne cijene 1 m3 materijala na mjestu
eksploatacije").

II.

Ova Odluka stupa na snagu danom objave u "Narodnim novinama".

Predsjednik Upravnog odbora

**Mijo Hlad, v. r.**

Odluka, NN 45/1992-1178
## Odluka o osnivanju Konzulata Republike Hrvatske u Zurichu, Švicarska Konfederacija

### NN 46/1992 (24.7.1992.), Odluka o osnivanju Konzulata Republike Hrvatske u Zurichu, Švicarska Konfederacija

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske i članka 10.
Zakona o inozemnim poslovima ("Narodne novine" broj 53/91), na
prijedlog Vlade Republike Hrvatske, donosim

## ODLUKU

### o osnivanju Konzulata Republike Hrvatske u Zurichu, Švicarska Konfederacija

1. Osniva se Konzulat Republike Hrvatske sa sjedištem u Zurichu, Švicarska
Konfederacija, s konzularnim područjem koje obuhvača kanton Zurich, na
čelu s počasnim konzulom.

2. Ova Odluka stupa na snagu danom donošenja.

Broj : PA12-5/10-92.

Zagreb, 16. srpnja 1992.

Predsjednik Republike Hrvatske

**dr. Franjo Tuđman, v. r.**

Odluka, NN 46/1992-1179
## Ukaz

### NN 46/1992 (24.7.1992.), Ukaz

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91) donosim

## UKAZ

kojim se postavlja prof. ZLATKO STAHULJAK za izvanrednog i opunomoćenog
ambasadora Republike Hrvatske u Češkoj i Slovačkoj Federativnoj Republici.

Broj : PA12-32/5-92.

Zagreb, 20. srpnja 1992.

Predsjednik Republike Hrvatske

**dr. Franjo Tuđman, v. r.**

Ostalo, NN 46/1992-1180
## Ukaz

### NN 46/1992 (24.7.1992.), Ukaz

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 19.
Zakona o inozemnim poslovima ("Narodne novine" broj 53/91) donosim

## UKAZ

kojim se postavlja prof. dr. MARKO TURINA za počasnog konzula Republike
Hrvatske u Švicarskoj Konfederaciji, s konzularnim područjem koje obuhvaća
kanton Zurich.

Broj : PA12-5/ 11-92.

Zagreb,16. srpnja 1992.

Predsjednik Republike Hrvatske

**dr. Franjo Tuđman, v. r.**

Ostalo, NN 46/1992-1181
## Uredba o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

### NN 46/1992 (24.7.1992.), Uredba o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92) Vlada Republike Hrvatske
na sjednici održanoj 23. srpnja 1992. donijela je

## UREDBU

### o isplati mirovina korisnicima koji su mirovinu ostvarili u republikama bivše Socijalističke Federativne Republike Jugoslavije

Članak 1.

Korisnicima mirovina i drugih novčanih primanja (doplatak za pomoć i
njegu i novčana naknada za tjelesno oštećenje) s prebivalištem na teritoriju
Republike Hrvatske koji su ostvarili pravo na mirovinu i druga novčana
primanja u republikama bivše Socijalističke Federativne Republike Jugoslavije,
osim Slovenije, i kojima su te mirovine bile isplaćivane u Republiku Hrvatsku.
isplaćivat će se ta primanja od prvog dana sljedećeg mjeseca nakon mjeseca
u kojem je onemogućena isplata primanja radi prekida platnog prometa. Isplatu
primanja iz stavka 1. ovoga članka obavljat će Republički fond mirovinskog
i invalidskog osiguranja radnika Hrvatske (u daljnjem tekstu: Republički
fond radnika u svoti koja je bila isplaćena u hrvatskim dinarima u Republici
Hrvatskoj za mjesec prije prekida platnog prometa i usklađena prema općim
aktima Republičkog fonda radnika nakon tog mjeseca.

Članak 2.

Sredstva za isplatu primanja iz članka 1. ove Uredbe osigurat će se
iz sredstava Republičkog fonda radnika, koje Republički fond radnika ne
može doznačivati umirovljenicima u republike bivše Socijalističke Federativne
Republike Jugoslavije zbog nemogućnosti obavljanja platnog prometa.

Članak 3.

Sredstva potrebna za isplatu tih primanja ne mogu prijeći ukupnu visinu
sredstava koje Republički fond radnike potražuje od pojedine republike
bivše Socijalističke Federativne Republike Jugoslavije s temelja isplate
mirovina.

Članak 4.

Isplata primanja iz članka I. ove Uredbe obavljat će se do uspostave
platnog prometa između Republike Hrvatske i republika bivše Socijalističke
Federativne Republike Jugoslavije, ili ako Republika Hrvatska s pojedinim
republikama bivše Socijalističke Federativne Republike Jugoslavije isplatu
mirovina ne riješi na neki drugi način.

Članak 5.

Isplata mirovina i drugih novčanih primanja obustavit će se osobi koja
je na bilo koji način sudjelovala u neprijteljskim djelatnostima protiv
Republike Hrvatske ili protiv koje je pokrenut postupak zbog poduzimanja
ili pripremanja kažnjivih djela ili propuštene činidbe propisane u glavi
XX. Krivičnog zakona Republike Hrvatske.

Članak 6.

Ova uredba stupa na snagu danom objave u "Narodnim novinama".

Klasa: 140-01/92-01/12

Urbroj: 5030104-92-1

Zagreb, 23. srpnja 1992.

Predsjednik

**dr. Franjo Gregurić, v. r.**

Uredba, NN 46/1992-1183
## Uredba o izmjenama i dopunama Uredbe o stručnom ispitu za inspektora rada

### NN 46/1992 (24.7.1992.), Uredba o izmjenama i dopunama Uredbe o stručnom ispitu za inspektora rada

# VLADA REPUBLIKE HRVATSKE

Na temelju članka 23. stavak 1. Zakona o Vladi Republike Hrvatske ("Narodne
novine". broj 41/90, 8/91, 14/91. 53A/91 i 9/92) i članka 15. stavak
2. Zakona o inspekciji rada ("Narodne novine", broj 9/83,17/86
i 9/91), Vlada Republike Hrvatske na sjednici održanoj 23. srpnja 1992.
godine donijela je

## UREDBU

### o izmjenama i dopunama Uredbe o stručnom ispitu za inspektora rada

Članak 1.

U članku 3. stavak 2. točke 1. Uredbe o stručnom ispitu za inspektora
rada ("Narodne novine", broj 15/84) riječi: "Društveno-političko
uređenje SFRJ" zamjenjuju se riječima "Ustrojstvo državne vlasti".

Članak 2.

U članku 4. točka 1. mijenja se i glasi: 1. Predmet "Ustrojstvo
državne vlasti" obuhvaća gradivo

- izvorišne osnove

- temeljne odredbe o ustrojstvu države

- temeljne slobode i prava čovjeka i građanina - ustrojstvo vlasti

- ustavno sudovanje

- ustrojstvo lokalne samouprave i uprave

- međunarodni odnosi.

U točki. 2. alinea 2. riječi: "u općini: zajednici općina i Republici"
brišu se. Alinea 3. briše se. U alinei 5. brišu se riječi: "u društveno-političkim
zajednicama". U alinei 8. riječ: "samoupravna" i riječi:
"u radnim zajednicama" brišu se. U točki 4. alinea 1., 2., 3.,
4. i 5. riječi: "u udruženom radu" brišu se. Alinea 6. briše
se. U Alinei 7. riječi: "u radnim zajednicama" brišu se.

Članak 3.

U članku 8. riječi: "republičkog sekretara za pravosuđe i upravu"
zamjenjuju se riječi: "ministra pravosuda i uprave".

Članak 4.

Ova uredba stupa na snagu danom objave u "Narodnim novinama".

Klasa: 116-01/92-01/01

Urbroj : 5030104-92-1

Zagreb, 23. srpnja 1992.

Predsjednik

**dr. Franjo Gregurić, v. r.**

Uredba, NN 46/1992-1185
## Odluka o posebnim uvjetima izvoza umjetnih gnojiva

### NN 46/1992 (24.7.1992.), Odluka o posebnim uvjetima izvoza umjetnih gnojiva

# VLADA REPUBLIKE HRVATSKE

Na temelju članka 1. stavka 1. točke 19. i članka 7. Zakona o preuzimanju
saveznih zakona iz oblasti financija koji se u Republici Hrvatskoj primjenjuju
kao republički zakoni ("Narodne novine", broj 53/91) i članka
75. Zakona o vanjskotrgovinskom poslovanju ("Službeni list",
broj 63/89), Vlada Republike Hrvatske, na sjednici održanoj 23. srpnja
1982. donijela je

## ODLUKU

### o posebnim uvjetima izvoza umjetnih gnojiva

I.

Radi sprečavanja daljnjeg nastajanja šteta neopravdanim odljevom prihoda
iz proizvodnje umjetnih gnojiva, umjetno gnojivo koje se izvozi u države
bivše Jugoslavije isporučuje se po cijenama koje ne mogu biti niže od izvoznih
cijena INA-Petrokemije.

II.

Cjenik izvoznih djena umjetnih gnojiva u stranoj valuti, INA-Petrokemija
dužna je dostaviti Ministarstvu trgovine na uvid danom njegove primjene.

III.

Ako je izvozna cijena u dinarskoj protuvrijednosti viša od domaće cijene,
izvoznik koji je gnojivo platio po cijeni i uvjetima prodaje za domaće
tržište, prije izvoza dužan je na račun INA-Petrokemije doplatiti razliku
vrijednosti gnojiva umanjenu za 5%. Razlika vrijednosti iz stavka 1. ove
točke obračunava se kao umnožak količine gnojiva za izvoz i razlike između
izvozne cijene preračunate u hrvatske dinare po tečaju koji za obračun
carine vrijedi na dan plaćanja, i važeće domaće cijene.

IV.

Iznimno od odredbe točke III. stavka 1. ove odluke, za uplaćeno, a do
dana stupanja na snagu ove odluke neisporučeno umjetno gnojivo koje će
biti izvezeno u države bivše Jugoslavije, razlika vrijednosti uplaćuje
se na račun Državnog proračuna Republike Hrvatske.

V.

Pri izvozu umjetnog gnojiva izvoznik je dužan izvoznoj dokumentaciji
priložiti izvorni račun INA-Petrokemije odnosno dokaz o uplaćenoj razlici
iz točke III. stavak 2. ove odluke, (dodatni račun, virmanski nalog i sl.),
s podacima o vrsti, količini i cijeni gnojiva i datumom plaćanja.

VI.

Novčanom kaznom od 25.000 do 75.000 hrvatskih dinara kaznit će se za
prekršaj INA-Petrokemija ako Ministarstvu trgovine ne dostavi na uvid cjenik
izvoznih cijena umjetnih gnojiva (toč: II. odluke). Za radnju iz stavka
1. ove toćke kaznit će se za prekršaj i odgovorna osoba u INA-Petrokemiji
novčanom kaznom do 25.000 hrvatskih dinara.

VII.

Ova odluka stupa na snagu danom objave u "Narodnim novinama".

Klasa: 331 2/92-01/04

Urbroj: 5030116-92-3

Zagreb, 23. srpnja 1992.

Predsjednik

**dr. Franjo Gregurić, v. r.**

Odluka, NN 46/1992-1186
## Odluka o utvrđivanju kalkulativnih prosjeka osobnih dohodaka radnika zaposlenih u Upravi kontrole letenja, Ministarstva prometa i veza

### NN 46/1992 (24.7.1992.), Odluka o utvrđivanju kalkulativnih prosjeka osobnih dohodaka radnika zaposlenih u Upravi kontrole letenja, Ministarstva prometa i veza

# VLADA REPUBLIKE HRVATSKE

Na temelju točke IV. stavka 2. Odluke o utvrđivanju kalkulativnih prosjeka
osobnih dohodaka radnika zaposlenih u organima kojima se sredstva za rad
osiguravaju u Proračunu Republike Hrvatske ("Narodne novine",
br. 42/90 i 8/91), Vlada Republike Hrvatske na sjednici održanoj 23. srpnja
1992. godine donijela je

## ODLUKU

### o utvrđivanju kalkulativnih prosjeka osobnih dohodaka radnika zaposlenih u Upravi kontrole letenja, Ministarstva prometa i veza

I.

Koeficijenti, u smislu točke IV. Odluke o utvrđivanju kalkulativnih
prosjeka osobnih dohodaka radnika zaposlenih u organima kojima se sredstva
za rad osiguravaju u Proračunu Republike Hrvatske ("Narodne novine",
br. 42/90 i 8/91), utvrđuju se, za radnike posebnih specijalnosti na operativnim
poslovima Uprave kontrole letenja Ministarstva prometa i veza u slijedećim
vrijednostima:

```
_______________________________________________________________________________
Položajno zvanje                                                                        Koeficijent
_______________________________________________________________________________
1. Kontrolor letenja (zrakoplovni kontrolor) i instruktor zrakoplovne kontrole  3,0-3,6
2. Zrakoplovnotehnički savjetnik i zrakoplovnotehnički instruktor                       3,0-3,6
3. Zrakoplovni meteorolog i zrakoplovni sinoptičar                                      3,0-3,6
4. Viši zrakoplovnotehnički specijalist                                         2,4-3,0
5. Pomoćnfk kontrolora letenja (stručni suradnik zrakoplovne kontrole)          2,4-3,0
6. Zrakoplovnotehnički specijalista                                                     2,4-3,0
_______________________________________________________________________________

```

II.

Ova odluka stupa na snagu 1. kolovoza 1992., a objavtt će se u "Narodnim
novinama"

Klasa: 006 4/92-01/03

Urbroj: 5030112-92-5

Zagreb, 23. srpnja 1992.

Predsjednik

**dr. Franjo Gregurić, v. r.**

Odluka, NN 46/1992-1187
## Odluka o utvrđivanju visine boravišne pristojbe za 1993. godinu

### NN 46/1992 (24.7.1992.), Odluka o utvrđivanju visine boravišne pristojbe za 1993. godinu

# VLADA REPUBLIKE HRVATSKE

Na temelju članka 5. Zakona o boravišnoj pristojbi ("Narodne novine",
broj 27/91), Vlada Republike Hrvatske na sjednici održanoj 23. srpnja 1992.
donijela je

## ODLUKU

### o utvrđivanju visine boravišne pristojbe za 1993. godinu

I.

Boravišna pristojba u turističkim mjestima za 1993. godinu utvrđuje
se u sljedećim iznosima:

```
__________________________________________________________
Razred                          Boravišna pristojba u DM
turističkog                     Glavna          Pred i
mjesta                          sezona          posezona
__________________________________________________________
A                               1,70            1,20
B                               1,30            1,00
C                               1.00            0.80
D                               0,70            0,50
```

Boravišna pristojba u ostalim mjestima koja nisu razvrstana u razrede
utvrđuje se u iznosu od 0,50 DEM.

II.

Boravišna pristojba plaća se u dinarskoj protuvrijednosti DEM po srednjem
tečaju Narodne banke Hrvatske na dan naplate.

III.

Razdoblje glavne sezone, pred i posezone u turističkim mjestima na području
općine odreduje turistička zajednica općine.

IV.

Ova odluka stupa na snagu danom objave u "Narodnim novinama",
a primjenjuje se od 1. siječnja 1993. godine.

Klasa: 334-05/92-01/03

Urbroj: 5030116-92-1

Zagreb, 23. srpnja 1992.

predsjednik

**dr. Franjo Gregurić, v. r.**

Odluka, NN 46/1992-1188
## Odluka o izmjeni Odluke o utvrđivanju visine boravišne pristojbe

### NN 46/1992 (24.7.1992.), Odluka o izmjeni Odluke o utvrđivanju visine boravišne pristojbe

# VLADA REPUBLIKE HRVATSKE

Na temelju članka 5. zakona o boravišnoj pristojbi ("Narodne novine".
broj 27/91), Vlada Republike Hrvatske na sjednici održanoj 23. srpnja 1992.
donijela je

## ODLUKU

### o izmjeni Odluke o utvrđivanju visine boravišne pristojbe

I.

U Odluci o utvrđivanju visine boravišne pristojbe ("Narodne novine",
broj 6/92) točka III. mijenja se i glasi: "Visina boravišne pristojbe
usklađuje se s kretanjem tečaja hrvatskog dinara prema DEM po srednjem
tečaju Narodne banke Hrvatske, na način da se na dan njenog plaćanja utvrđuje
dinarska protuvrijednost pristojbe izražene po srednjem tečaju DEM na dan
objave".

II.

Ova odluka stupa na snagu danom objave u "Narodnim novinama".

Klasa: 334-05/02-01/03

Urbroj: 5030116-92-3

Zagreb, 23. srpnja 1992.

Predsjednik,

**dr. Franjo Gregurić, v. r.**

Odluka, NN 46/1992-1189
## Odluka o izuzimanju nekretnina u k. o. Grad Zagreb od zabrane prijenosa prava raspolaganja

### NN 46/1992 (24.7.1992.), Odluka o izuzimanju nekretnina u k. o. Grad Zagreb od zabrane prijenosa prava raspolaganja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine",
broj 53/90 i 61/91), a povodom prijedloga poduzeća "Kutrilin"
- Zagreb, Donje Svetice broj 42, Vlada Republike Hrvatske, na sjednici
održanoj 23. srpnja 1992. godine donijela je

## ODLUKU

### o izuzimanju nekretnina u k. o. Grad Zagreb od zabrane prijenosa prava raspolaganja

I.

Izuzima se od zabrane prijenosa prava raspolaganja k. č. broj 7595/1
- "3 zgrade označene u kopiji kat. plana sa I, II i III, tvorničko
dvorište i oranica". površine 2 rala, 197 čhv (odnosno 12218 m').
upisane u z. k. ul. broj 9788 k. o. Grad Zagreb, podruštvovljena u 1/2
dijela temeljem Zakona o potvrdi i izmjenama i dopunama Zakona o konfiskaciji
imovine i izvršenju konfiskacije od 9. lipnja 1945. godine ("Službeni
list FNRJ". broj 61/46).

II.

Nekretnine iz točke I. ove odluke izuzimaju se od zabrane prijenosa
prava raspolaganja u svrhu realizacije ugovora o kupoprodaji, zaključenog
dana 1. travnja 1992. godine izmedu poduzeća "Kutrilin" - Zagreb.
Donje Svetice 42, kao prodavatelja i poduzeća za građenje, unutrašnju trgovinu
i vanjsko-trgovinsko poslovanje "Konkor" - Zagreb, Gajeva 5 kao
kupca, na koji je suglasnost dala Agencija za restrukturiranje i razvoj
- Područni ured Zagreb (rješenje broj: 302-03/92-01/82 od 7. svibnja 1992.
godine).

III.

Utvrđuje se da su poduzeće "Kutrilin" - Zagreb i nasljednici
ranijeg vlasnika konfiscirane nekretnine iz točke I. ove odluke putem svog
punomoćnika. odvjetnika mr. Carmen Cvirn iz Zagreba, a na temelju izdane
punomoći. zaključili 1. lipnja 1992. godine sporazum kojim se nasljednicima
ranijeg vlasnika na ime naknade za oduzete nekretnine osigurava, po donošenju
Zakona o denacionalizaciji nekretnina, prijenos dionica ili udjela u procijenjenoj
protuvrijednosti. shodno odredbama Zakona o pretvorbi društvenih poduzeća
("Narodne novine". broj 19/91).

IV.

Ova odluka stupa na snagu danom objave u "Narodnim novinama".

Klasa: 940-01/92-01/01

Urbroj : 5030115-92-183

Zagreb, 23. Srpnja 1992.

Predsjednik

**dr. Franjo Gregurić, v. r.**

Odluka, NN 46/1992-1190
## Odluka o izuzimanju nekretnina u k. o. Cres od zabrane prijenosa prava raspolaganja i korištenja

### NN 46/1992 (24.7.1992.), Odluka o izuzimanju nekretnina u k. o. Cres od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine",
broj 53/90 i 61/91), a povodom prijedloga "Marine Cres" d. o.
o. iz Cresa, Vlada Republike Hrvatske. na sjednici održanoj 23. srpnja
1992. donijela je

## ODLUKU

### o izuzimanju nekretnina u k. o. Cres od zabrane prijenosa prava raspolaganja i korištenja

I.

Izuzimaju se od zabrane prijenosa prava raspolaganja i korištenja slijedeće
nekretnine u k. o. Cres. nacionalizirane temeljem Zakona o nacionalizaciji
privatnih privrednih poduzeća ("Službeni list SFRJ" broj 98/46
i 35/48): - 401 m od zkč. br. 4548/6 površine 941 m', z. u. 1226, odnosno
pod novom oznakom - zkč. br. 4548/15 površine 16 m' i dio zkč. br. 7888/1
površine 395 m, ranijeg vlasnika Fatuta Matea, pok Frane; - 258 m' od zkč.
br. 4872/3 površine 2025 m', z. u. 211, odnosno pod novom oznakom dio zkč.
br. 7888/1 površine 258 m, nacionalizirane u 8/112 dijela ranijeg vlasnika
Sabljić Antona. pok. Antona; - 517 m' od zkč. br. 4785/34 površine 820
m'. z. u. 2675. odnosno pod novom oznakom dio žkč. br. 7868/1 površine
199 m' i zkč. br. 4785/87 površine 318 m', ranijeg vlasnika Baici Rocca;
- zkč. br. 4781/1 površine 243 m', z. u. 3849, nacionalizirana u 1/3 dijela
ranijeg vlasnika Bravdica Josipa (m.), pok. Gašpara.

II.

Nekretnine iz točke I. ove odluke izuzimaju se radi izgradnje javne
pristupne ceste i "Marine Cres" prema parcelacionim elaboratima
broj 9-04/81-2 i 9-04/91-3, izrađenima u skladu s uvjetima uređenja prostora
klase 350- 05/91-01 /206 od 23. travnja 1991. godine Komiteta za urbanizam.
građevinarstvo i imovinsko-pravne poslove s Upravom za geodetske poslove
i katastar općine Cres-Lošinj.

III.

Utvrđuje se da je "Marina Cres" d. o. o. položila sredstva
za isplatu nadoknade po tržnim cijenema za nekretnine iz točke I. ove odluke
i to ukupno 127.153. HRD na račun broj 33870-697-30400 kod SDK Mali Lošinj.

IV.

Ova odluka stupa na snagu danom objave u "Narodnim novinama".

Klasa: 940-01/92-01/01

Urbroj: 5030115-92-185

Zagreb, 23. srpnja 1992.

Predsjednik

**dr. Franjo Gregurić, v. r.**

Odluka, NN 46/1992-1191
## Odluka o izuzimanju od zabrane raspolaganja - prijenosa prava korištenja i raspolaganja nekretninama u k. o. Strizivojna

### NN 46/1992 (24.7.1992.), Odluka o izuzimanju od zabrane raspolaganja - prijenosa prava korištenja i raspolaganja nekretninama u k. o. Strizivojna

# VLADA REPUBLIKE HRVATSKE

Vlada Republike Hrvatske temeljem članka 3. stavak 2. Zakona o Vladi
Republike Hrvatske ("Narodne novine". broj 41/80, 8/91,14/91,
53A/91 i 9/92) u svezi sa člankom 2. Uredbe o zabrani raspolaganja nekretninama
na teritoriju Republike Hrvatske ("Narodne novine", broj 36/91)
na sjednici održanoj 23. srpnja 1992. donijela je

## ODLUKU

### o izuzimanju od zabrane raspolaganja - prijenosa prava korištenja i raspolaganja nekretninama u k. o. Strizivojna

I.

Izuzimaju se od zabrane raspolaganja i opterećenja nekretnine upisane
u zk. ul. broj 1183 k. o. Strizivojna i to kč. br.1189 zgrada i ekonomsko
dvorište u selu sa 1525 čhv, kč. br.1188 zgrada i ekonomsko dvorište u
selu sa 738 čhv i kč. br. 1190 zgrada i ekonomsko dvorište u selu sa 1133
čhv, kao društveno vlasništvo s pravom korištenja AIPK-a Komerc, OOUR "Poljoexport"
Sarajevo, a u svrhu prodaje istoga Zanatsko proizvodno-uslužnoj zadruzi
"Certisa" iz Đakova.

II.

Ova odluka stupa na snagu danom objave u "Narodnim novinama".

Klasa: 940-04/91-01/01

Urbroj: 5030115-92-181

Zagreb, 23. srpnja 1992.

Predsjednik

**dr. Franjo Gregurić, v. r.**

Odluka, NN 46/1992-1192
## Odluka o dopuni Odluke o osnivanju poduzeća "Remontno brodogradilište Šibenik"

### NN 46/1992 (24.7.1992.), Odluka o dopuni Odluke o osnivanju poduzeća "Remontno brodogradilište Šibenik"

# VLADA REPUBLIKE HRVATSKE

Na temelju članka 3. Zakona o Vladi Republlke Hrvatske ("Narodne
novine", broj 41/90, 8/91,14/91, 53A/91 i 9/92) Vlada Republike Hrvatske
na sjednici održanoj 23. srpnja 1992. godine, donijela je

## ODLUKU

### o dopuni Odluke o osnivanju poduzeća "Remontno brodogradilište Šibenik"

I.

U Odluci o osnivanju poduzeća "Remontno brodogradilište Šibenik"
("Narodne novine", broj 22/92) u točki II. stavak 1, alineja
2. se briše, a točka II. se dopunjuje novim stavkom dva koji glasi: "Ukupan
iznos uloženih sredstava iz stavka 1. ove točke izražen u novcu iznosi
na dan 8. travnja 1992. godine 803.052.865 HRD(osamstotrimilijunapedesetdvijetisućeosamstošezdesetpet
hrvatskih dinara) i sastoji se od zemljišta, sadašnje (neotpisane) vrijednosti
građevinskih objekata, opreme, reprodukcijskog materijala, te pogonskog
i poslovnog inventara. Ova sredstva uvrštavaju se u početnu bilancu poduzeća".

II.

Ova odluka stupa na snagu danom objave u "Narodnim novinama".

Klasa: 432-02/92-01/21

Urbroj: 5030116-92-5.

Zagreb, 23. srpnja 1992.

Predsjednik

**dr. Franjo Gregurić; v. r.**

Odluka, NN 46/1992-1193
## Odluka o davanju suglasnosti na Statut Hrvatske kreditne banke za obnovu

### NN 46/1992 (24.7.1992.), Odluka o davanju suglasnosti na Statut Hrvatske kreditne banke za obnovu

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91 i 9/92) i članka 10. Zakona
o Hrvatskoj kreditnoj banci za obnovu ("Narodne novine". broj
33/92). Vlada Republike Hrvatske na sjednici održanoj 23. srpnja 1992.
godine donijela je

## ODLUKU

### o davanju suglasnosti na Statut Hrvatske kreditne banke za obnovu

Daje se suglasnost na Statut Hrvatske kreditne banke za obnovu donesen
na sjednici Upravnog odbora održanoj 20. srpnja 1992. godine.

Klasa: 450-02/92-01/14

Urbroj : 5030116-92-4

Zagreb. 23. srpnja 1992.

Predsjednik

**dr. Franjo Gregurić, v. r**

Odluka, NN 46/1992-1194
## Pravilnik o određivanju kazališnih djelatnika koji se smatraju umjetničkim osobljem

### NN 46/1992 (24.7.1992.), Pravilnik o određivanju kazališnih djelatnika koji se smatraju umjetničkim osobljem

# MINISTARSTVO PROSVJETE, KULTURE I ŠPORTA

Na temelju članka 91. Zakona o upravi ("Narodne novIne", br.
16/78, 50/78, 29/85, 48/85, 41/90, 47/90. i 53A/91) i članka 34. Zakona
o kazalištima ("Narodne novine", br. 61/91), ministar prosvjete,
kulture i športa donosi

## PRAVlLNIK

### o određivanju kazališnih djelatnika koji se smatraju umjetničkim osobljem

Članak 1.

Ovim pravilnikom uređuje se koji se kazališni djelatnict u smislu Zakona
o kazalištima smatraju umjetničkim osobljem.

Članak 2.

Kazališni djelatnici koji se smatraju umjetničkim osobljem su: dramski
glumci, dramaturzi, stvaraoci i animatori lutaka, operni i operetni pjevači,
solisti i članovi zbora, baletni i ostali plesači, solisti i članovi baletnog
zbora, zborovođe, korepetitori, baletni majstori, orkestralni solisti i
članovi orkestra, voditelji glazbenog studija, instrumentalni solisti,
redatelji, dirigenti, koreografi, scenografi, kostimografi, slikari, kipari,
majstori rasvjete, tona i maske, majstori vlasuljari, inspicijenti i šaptači,
ako su raspoređeni na ta radna mjesta prema općem aktu kazališta. Da bi
se kazališni djelatnik mogao rasporediti prema st. 1. ovog članka treba
da ima odgovarajuću školsku spremu (svjedodžbu, diplomu) odnosno priznat
status samostalnog umjetnika od odgovarajučeg umjetničkog udruženja.

Članak 3.

Umjetničko osoblje iz članka 1. ovog pravilnika ostvaruje prava na radu
i po osnovi rada u skladu sa zakonom i kolektivnim ugovorom, koji se primjenjuje
za zaposlene u organizacijama društvenih djelatnosti, ako Zakonom o kazalištima
nije drukčije određeno.

Članak 4.

Nacionalna i druga javna kazališta dužna su usklediti svoje opće akte
s ovim pravilnikom u roku od godine dana od dana stupanja na snagu Zakona
o kazalištima.

Članak 5.

Ovaj pravilnik stupa na snagu osmoga dana od dana objave u "Narodnim
novinama".

Klasa: 612-03/92-01-117

Urbroj: 532 3-3/2-92-121

Zagreb,16. srpnja 1992.

Ministar prosvjete, kulture i športa

**mr. Vesna Girardi-Jurkić, v. r.**

Pravilnik, NN 46/1992-1196
## Pravilnik o izmjenama Pravilnika o izdavanju, distribuciji, povlačenju iz upotrebe i zamjeni administrativnih biljega Republike Hrvatske

### NN 46/1992 (24.7.1992.), Pravilnik o izmjenama Pravilnika o izdavanju, distribuciji, povlačenju iz upotrebe i zamjeni administrativnih biljega Republike Hrvatske

# MINISTARSTVO FINANCIJA

Na temelju članka 20. i 22. Uredbe o administrativnim taksama ("Narodne
novine", br. 40/92) ministar financija donosi

## PRAVILNIK

### o izmjenama Pravilnika o izdavanju, distribuciji, povlačenju iz upotrebe i zamjeni administrativnih biljega Republike Hrvatske

Članak 1.

U Pravilniku o izdavanju, distribuciji, povlačenju iz upotrebe i zamjeni
administrativnih biljega Republike Hrvatske ("Narodne novine".
br. 32/92) članak 3. mijenja se i glasi: "Članak 3. Administrativne
biljege tiska i pušta u tečaj Ministarstvo financija Republike Hrvatske,
a distribuira Narodna banka Hrvatske putem Službe društvenog knjigovodstva
Hrvatske. Za pokriće troškova distribucije administrativnih biljega Narodnoj
banci Hrvatske pripada naknada. Ministarstvo financija Republike Hrvatske
sklopit će ugovor s Narodnom bankom Hrvatske, kojim će se regulirati distribucija
administrativnih biljega i naknada iz stavka 2. ovoga članka"

Članak 2.

U članku 6. u stavku 2. riječi "od 10%" zamjenjuju se riječima
"od 8%".

Članak 3.

Ovaj pravilnik stupa na snagu danom objave u "Narodnim novinama".

Klasa: 412-02/92-01/48

Broj : 513-07/92-2

Zagreb. 2. srpnja 1992.

Ministar financija

**mr. Jozo Martinović, v. r**

Pravilnik, NN 46/1992-1197
## Pravilnik o izmjeni Pravilnika o izdavanju licence za obavljanje međunarodnog cestovnog prijevoza

### NN 46/1992 (24.7.1992.), Pravilnik o izmjeni Pravilnika o izdavanju licence za obavljanje međunarodnog cestovnog prijevoza

# MINISTARSTVO PROMETA I VEZA

Na temelju članka 5. stavka 3. Zakona o prijevozu u međunarodnom cestovnom
prometu ("Narodne novine", br. 53/91) i članka 91. Zakona o upravi
("Narodne novine", br. 16/78, 50/78, 29/85, 48/85, 41/90, 47/90
i 53A/91) ministar prometa i veza donosi

## PRAVILNIK

### o izmjeni Pravilnika o izdavanju licence za obavljanje međunarodnog cestovnog prijevoza

Članak 1.

U Pravilniku o izdavanju licence za obavljanje međunarodnog cestovnog
prijevoza ("Narodne novine", br. 30/92) članak 10. mijenja se
i glasi: "Na dan stupanja na snagu ovoga pravilnika, domaći prijevoznici
koji obavljaju međunarodni cestovni prijevoz, nastavljaju obavljati ovaj
prijevoz, ali su dužni najkasnije do 15. listopada 1992. godine podnijeti
zahtjev za izdavanje licence."

Članak 2.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/82-02/23

Urbroj: 535-01-92-2

Zagreb, 22. srpnja 1992.

Ministar prometa i veza

**prof. dr. Joslp Božićević, v. r.**

Pravilnik, NN 46/1992-1198
## Naredba o utvrđivanju mjesečnih svota osobne invalidnine i drugih mjesečnih novčanih primanja, osnovice za određivanje opskbnine i cenzusa novčanih prihoda od 1. srpnja 1992.

### NN 46/1992 (24.7.1992.), Naredba o utvrđivanju mjesečnih svota osobne invalidnine i drugih mjesečnih novčanih primanja, osnovice za određivanje opskbnine i cenzusa novčanih prihoda od 1. srpnja 1992.

# MINISTARSTVO RADA, SOCIJALNE SKRBI I OBITELJI

Na temelju članka 55. stavka 1. Zakona o zaštiti vojnih i civilnih invalida
rata ("Narodne novine", broj 33/92), ministar rada, socijalne
shrbi i obitelji izdaje

## NAREDBU

### o utvrđivanju mjesečnih svota osobne invalidnine i drugih mjesečnih novčanih primanja, osnovice za određivanje opskbnine i cenzusa novčanih prihoda od 1. srpnja 1992.

1. Mjesečne svote osobne invalidnine, dodatka za njegu i pomoć druge
osobe, ortopedskog dodatka, obiteljske invalidnine uvećane obiteljske invalidnine
i dodatka za pripomoć u kući te svotu osnovice za određivanje opskrbnine
i svotu cenzusa novčanih prihoda utvrđuje se od 1. srpnja 1992. prema visini
prosječne mjesečne plače svih zaposlenih u Republici Hrvatskoj u 1991.
godini tako da iznose:

1. osobna invalidnina invalida I. grupe od koje se određuju i svote
osobne invalidnine invalida II. do X. grupe 12.872

2. dodatak za njegu i pomoć druge osobe:

- za I. stupanj 12.872

- za II. stupanj 8.496

3. ortopedski dodatak:

- za I. stupanj 3.733

- za II. stupanj 2.832

- za III. stupanj 1.802

- za IV. stupanj 901

4. obitelfska invalidnina:

- za jednog korisnika prema članku 28. stavku 2. Zakona 1.931

- za jednog korisnika prema članku 28. stavku 3. Zakona 5.149

5. uvečana obiteljska invalidnina prema članku 32. Zakona 4.441

6. osnovica za određivanje opskrbnine 4.425

7. dodatak za pripomoć u kući 3.820

8. svota iz članka 34. stavka 1. točke 6. Zakona 2.413.

2. Ova naredba stupa na snagu danom objave u "Narodnim novinama".

Klasa: 011-02/92-01/08

Urbroj: 524-05/2-92-1

Zagreb, 3. srpnja 1992.

Ministar rada, socijalne skrbi i obitelji

**mr. Josip Juras, v. r.**

Naredba, NN 46/1992-1199
## Rješenje o izmjeni i dopuni Rješenja o određivanju organizacija udruženog rada zdravstva za obavljanje zdravstvenih pregleda o duševnoj i tjelesnoj sposobnosti za upravljanje vozilima na motorni pogon

### NN 46/1992 (24.7.1992.), Rješenje o izmjeni i dopuni Rješenja o određivanju organizacija udruženog rada zdravstva za obavljanje zdravstvenih pregleda o duševnoj i tjelesnoj sposobnosti za upravljanje vozilima na motorni pogon

# MINISTARSTVO ZDRAVSTVA

Na temelju članka 94. Zakona o sigurnosti prometa na cestama ("Narodne
novine", br. 20/91 - pročišćeni tekst) ministar zdravstva, donosi

## RJEŠENJE

### o izmjeni i dopuni Rješenja o određivanju organizacija udruženog rada zdravstva za obavljanje zdravstvenih pregleda o duševnoj i tjelesnoj sposobnosti za upravljanje vozilima na motorni pogon

I.

U Rješenju o određivanju organizacija udruženog rada zdravstva za obavljanje
zdravstvenih pregleda o duševnoj i tjelesnoj sposobnosti za upravljanje
vozilima na motorni pogon ("Narodne novine", br. 9/80, 13/80.
22/81. 53/84, 36/88, 6/90, 20/91, 23/91) u odjeljku I. pod A briše se:
"2. Zavod za zaštitu zdravlja grada - Zagreb". Iza rednog broja
30. dodaje se: "31. Zavod za prometnu medicinu i psihologiju prometa
Zagreb".

II.

U odjeljku I. pod B iza rednog broja 49. dodaje se: "50. Zavod
za zaštitu zdravlja grada - Zagreb".

III.

Ovo rješenje stupa na snagu osmoga dana nakona objave u "Narodnim
novinama".

Klasa: UP/I-500-01/92-01/10

Urbroj : 534-02-15-92-3

Zagreb, 9. srpnja 1992.

Ministar zdravstva

**prof. dr. sc. Andrija Hebrang, v. r**

Rješenje, NN 46/1992-1202
## Dopuna obvezatnih uputa br. VIII.

### NN 46/1992 (24.7.1992.), Dopuna obvezatnih uputa br. VIII.

# IZBORNA KOMISIJA REPUBLIKE HRVATSKE

Na temelju članka 22. stavka 1. točke 2. i stavka 2. Zakona o izboru
predsjednika Republike Hrvatske ("Narodne novine", br. 22/92)
i članka 31. stavka 1. točke 2. i stavka 2. Zakona o izborima zastupnika
u Sabor Republike Hrvatske ("Narodne novine". br. 22/92 i 27/92),
Izborna komisija Republike Hrvatske propisuje

## DOPUNU OBVEZATNIH UPUTA br. VIII.

Promatrači na biračkim mjestima na kojima glasuju osobe na službi u
oružanim snagama Republike Hrvatske

1. Općinske izborne komisije za izbor predsjednika Republike Hrvatske.
odnosno izborne komisije izbornih jedinica za izbor zastupnika u Zastupnički
dom Sabora Republike Hrvatske obavijestit će promatrače, na njihov zahtjev,
o biračkim mjestima na kojima glasuju osobe na službi u oružanim snagama
Republike Hrvatske.

2. Promatrač može izabrati biračka mjesta za glasovanje osoba na službi
u oružanim snagama Republike Hrvatske, na kojima želi promatrati rad biračkih
odbora

3. Promatrač je dužan. prije poćetka promatranja, potpisati izjavu o
zaštiti i čuvanju tajnih podataka obrane.

Klasa 013-03/92-01/05

Urbroj : 56605-92-62/2

Zagreb, 24. srpnja 1992.

Predsjednik

**Zlatko Crnić. v r.**

Ostalo, NN 46/1992-1203
## Rješenje Ustavnog suda Republike Hrvatske broj U-VII-203/1992. od 20. srpnja 1992.

### NN 46/1992 (24.7.1992.), Rješenje Ustavnog suda Republike Hrvatske broj U-VII-203/1992. od 20. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 20. srpnja 1992. godine,
donio je ovo

## RJEŠENJE

1. Odbija se žalba Milivoja Zagrajskog podnesena protiv rješenja Izborne
komisije Republike Hrvatske, Klasa: 013-03/92-01/05, Ur. broj: 56605-92-PZ-12
od 9. srpnja 1992. godine.

2. Ovo rješenje objavit će se u "Narodnim novinama"

Obrazloženje

Rješenjem Izborne komisije Republike Hrvatske, navedenim u dispozitivu,
odbaćen je kao nedopušten prigovor podnesen od (navodno) Hrvatske seljačke
stranke, potpisan po Milivoju Zagrajskom "administrativnom tajniku"
Stranke - kako je to navedeno uz potpis. Odbaćen je uz obrazloženje da
Hrvatsku seljačku stranku predstavlja predsjenik, Drago Stipac, a ne tajnik.
Prigovorom se osporava pravovaljanost prijedloga kandidata te Stranke za
zastupnike u Saboru Republike Hrvatske, a time i državne liste kandidata.
Protiv tog rješenja podnio je žalbu Milivoj Zagrajski u kojoj istiće da
je aktom predsjednika Hrvatske seljačke stranke od 20. studenoga 1990.
godine, on ovlašten potpisivati Stranku. Taj je akt priložio uz žalbu,
a potpisan je od strane Ivana Zvonimira Čićka. Navodi osim toga, kao i
u prigovoru, da kandidate za zastupnike u Sabor Republike Hrvatske nije
predložio ovlašteni organ Stranke, tj. da je prijedlog trebao dati Glavni
odbor, a ne Predsjedništvo stranke. Žalba nije osnovana. Prema odredbi
članka 54. stavka 1. Zakona o izborima zastupnika u Sabor Republike Hrvatske
("Narodne novine": br. 22/92) prigovor zbog nepravilnosti u postupku
kandidiranja mogu podnijeti stranka, odnosno birači koji su predložili
kandidate i kandidati za zastupnika. Prigovor koji je odbačen osporenim
rješenjem potpisao je Milivoj Zagrajski u ime Hrvatske seljačke stranke
sa sjedištem u Zagrebu. Gundulićeva 21a. Sud je. međutim, utvrdio da je
u Registru političkih organizacija koji vodi Ministarstvo pravosuđa i uprave,
upisana Hrvatska seljačka stranka. ali sa sjedištem u Zagrebu. Trnskog
8 i da je Drago Stipac. predsjednik Stranke, ovlašten za njeno zastupanje.
S obzirom na to žalitelj nije mogao podnijeti prigovor u ime Stranke, a
kako ga prema navedenoj zakonskoj odredbi ne može podnijeti ni u svoje
ime, to je prigovor pravilno odbaćen. Stoga je osporeno rješenje zakonito,
pa je valjalo odlućiti kao u dispozitivu.

Broj : U-VII-203/1992.

Zagreb, 20. srpnja 1992.

USTAVNI SUD REPUBLIKE HRVATSKE

Predsjednik

**Jadranko Crnić. v. r**

Rješenje, NN 46/1992-1204
## Rješenje Ustavnog suda Republike Hrvatske broj U-VII-210/1992. od 23. srpnja 1992.

### NN 46/1992 (24.7.1992.), Rješenje Ustavnog suda Republike Hrvatske broj U-VII-210/1992. od 23. srpnja 1992.

# USTAVNI SUD REPUBLIKE HRVATSKE

Ustavni sud Republike Hrvatske. na sjednici 23. srpnja 1992. godine,
donio je

## RJEŠENJE

1. Odbacuje se zahtjev Hrvatske stranke prava da se poništi Rješenje
Ustavnog suda Republike Hrvatske, broj U-VII-200/1992 od 17. srpnja 1992.
godine.

2. Ovo rješenje objavit će se u "Narodnim novinama".

Obrazloženje

Rješenjem Ustavnog suda navedenim u izreci odbačena je zbog nedopuštenosti
žalba Hrvatske stranke prava, podnesena protiv rješenja Izborne komisije
Republike Hrvatske: Klasa: 013-03-01/05, Ur. broj 58805-92-PZ 14 od 10.
srpnja 1992. Protiv ovoga rješenja Hrvatska stranka prava podnijela je
zahtjev da Ustavni sud u izreci navedeno rješenje poništi i da utvrdi da
je usvojena žalba Hrvatske stranke prava od 16. srpnja 1992. glede prijave
kandidata (Šilović - Đurdević) HSP za izbornu jedinicu XXII, Križevci-Vrbovec.
Zahtjev nije dopušten. Ustav Republike Hrvatske, čini Ustavni zakon o Ustavnom
sudu Republike Hrvatske. nisu propisali mogućnost podnošenja zahtjeva protiv
rješenja Ustavnog suda Republike Hrvatske kakav je podnesen u konkretnom
slučaju. Stoga je navedeno rješenje Ustavnog suda, prema odredbi stavka
1. članka 25. Ustavnog zakona o Ustavnom sudu Republike Hrvatske ("Narodne
novine", broj 13/91) obvezatno i izvršno. Iz ovih razloga, Ustavni
sud je zahtjev odbacio Članak 2. Ustavnog zakona o Ustavnom sudu Republike
Hrvatske). Stavak 2. izreke rješenja temelji se na odredbi članka 20. Ustavnog
zakona o Ustavnom sudu Republike Hrvatske.

Broj : U-VII-210/1992.

Zagreb, 23. srpnja 1992.

USTAVNI SUD REPUBLIKE HRVATSKE

Predsjednih

**Jadranko Crnić, v. r.**

Rješenje, NN 46/1992-1205